Diari Oficial de la Generalitat Valenciana


Sumari del DOGV 5081, del 30-08-2005 (2005/9271)

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització al centre docent privat d'Educació Infantil, primer cicle, .Mami's & Papi's., de La Pobla de Vallbona (València).
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9271


Data del document
:   30-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Pobla de Vallbona, la
    * centre d'ensenyament
    * ensenyament privat

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització al centre docent privat d'Educació Infantil, primer cicle, ?Mami's & Papi's?, de La Pobla de Vallbona (València). [2005/9271]
  
L'expedient ha sigut iniciat a instància del titular del centre docent privat d'Educació Infantil, primer cicle ?Mami's & Papi's?, número de codi 50674465, situat al carrer La Senyera, 49, de La Pobla de Vallbona (València), el qual sol·licita la modificació de l'autorització en el nivell d'Educació Infantil, primer cicle, per canvi d'ús d'una unitat per a xiquets de 0 a 1 any, per una unitat per a xiquets de 2 a 3 anys.
  
El titular ha manifestat que es va produir una errada en l'Orde de 7 de febrer de 2001 (DOGV de 28.03.01), per la qual es va autoritzar el centre, pel que fa a la titularitat d'este, havent de constar com a titular la Societat Limitada Unipersonal ?Enseñanzas Nácher Pascual, SL- i no la persona física que la constituïx, Rosa Mª Nácher Pascual.
  
La Direcció General d'Ensenyament va declarar, per Resolució de 15 de novembre de 2004, l'adequació de les instal·lacions proposades, quant a espais educatius es referix, al que disposa la normativa aplicable.
  
Segons informe de 29 d'octubre del 2004, del Servici de Projectes i Construccions Educatives d'esta Conselleria, la modificació introduïda consistix en el canvi d'edats i, per tant les mateixes aules que ja van ser objecte d'informe favorable amb data 6 d'abril del 2000, una de les quals - de xiquets de 2 a 3 anys- és de 35,09 metres quadrats, amb la qual cosa la ratio alumne-superfície es complix per a 33 llocs escolars.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre (BOE de 24.12.02), de Qualitat de l'Educació; el Reial Decret 1.318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització en el nivell d'Educació Infantil, primer cicle, al centre que a continuació s'indica, en els termes que s'hi especifiquen i corregir l'errada pel que fa a la titularitatd'este, fent constar com a tal la Societat Limitada Unipersonal ?Enseñanzas Nácher Pascual, SL-
  
Centre: Mami's & Papi's
  
Titular: ?Enseñanzas Nácher Pascual, SL-
  
Domicili: C/ La Senyera, 49
  
Localitat: La Pobla de Vallbona
  
Província: València
  
Codi: 53985996
  
Modificació que s'autoritza:
  
- Canvi d'ús d'una unitat d'Educació Infantil, primer cicle, per a xiquets de 0 a 1 any, per una unitat per a xiquets de 2 a 3 anys, de manera que el centre queda configurat en la seua totalitat amb la següent composició:
  
- 3 unitats d'Educació Infantil, primer cicle, amb 46 llocs escolars, distribuïts de la següent manera:
  
· 1 unitat per a xiquets d'1 a 2 anys, amb 13 llocs escolars.
  
· 2 unitats per a xiquets de 2 a 3 anys, amb 33 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.
  
Disposició addicional única
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 30 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN